बढ़ती गर्मी के बीच दिल्ली में बिजली की डिमांड ने सारे रिकॉर्ड तोड़ दिए. दिल्ली में आज यानी शुक्रवार को बिजली की पीक डिमांड (Electricity Peak Demand In Delhi) 7323 मेगावॉट तक पहुंच गई. भारी डिमांड के बावजूद दिल्ली में अब तक पावर कट (Power Cut in Delhi) नहीं हुआ है जिसके बाद सीएम अरविंद केजरीवाल (CM Arvind Kejriwal) ने खुशी जताते हुए कहा कि इसे अच्छे से मैनेज किया गया.
शुक्रवार राजधानी दिल्ली में बिजली की पीक डिमांड 7323 मेगावॉट तक पहुंची. दिल्ली के इतिहास में किसी भी समय की ये सबसे अधिक डिमांड थी. वहीं गुरुवार को दिल्ली में बिजली की पीक डिमांड 7026 मेगावॉट रही थी. बुधवार को ये डिमांड 6921 मेगावॉट थी. वहीं मंगलवार को 6592 रही. इस साल के लिए डिस्कॉम्स ने अनुमान लगाया गया था कि बिजली की मांग 7900 मेगावॉट तक जा सकती है. लेकिन, लॉकडाउन और बारिश-तूफान आदि को देखते हुए लग रहा है कि पीक डिमांड अपेक्षाकृत कम रह सकती है.
Despite sharp increase in electricity demand, Delhi has managed it well. No power cuts. Uninterrupted power supply. https://t.co/gCDXnsah8p
— Arvind Kejriwal (@ArvindKejriwal) July 2, 2021
इस बार पीक डिमांड 7000 मेगावॉट से 7400 मेगावॉट के बीच रहने की संभावना जताई जा रही है. वहीं राज्य में बिजली की हाई डिमांड पर दिल्ली के मुख्यमंत्री अरविंद केजरीवाल ने खुशी जताई. केजरीवाल ने कहा कि बिजली की मांग में तेज वृद्धि के बावजूद दिल्ली ने इसे अच्छी तरह से मैनेज किया है. कोई बिजली कटौती नहीं की गई. निर्बाध विद्युत आपूर्ति हुई है.
दिल्ली के स्वास्थय मंत्री सतेंद्र जैन (Satendra Jain) ने कहा कि दिल्ली ने आज 7323 मेगावाट की अब तक की सबसे अधिक बिजली की मांग को सफलतापूर्वक पूरा किया. इस उपलब्धि के लिए दिल्ली बिजली सेक्टर को हार्दिक बधाई.
ये भी पढ़ें: यमुना की सफाई में दिल्ली सरकार की कोताही पर केंद्र ने जताई नाराजगी, केंद्रीय मंत्री गजेन्द्र सिंह शेखावत ने लिखा पत्र
ये भी पढ़ें: Delhi Weather Report: दिल्ली NCR के कई इलाकों में झमाझम बारिश, चिलचिलाती गर्मी से लोगों को मिली राहत
hin_Deva hin_Deva eng_Latn sot_Latn hin_Deva hin_Deva hin_Deva hin_Deva